CELEX: 32009D0873
Language: sl
Date: 2009-11-30 00:00:00
Title: 2009/873/ES: Odločba Komisije z dne 30. novembra 2009 o spremembi Odločbe 2006/168/ES glede seznama skupin za zbiranje in pridobivanje zarodkov, odobrenih za uvoz govejih zarodkov v Skupnost (notificirano pod dokumentarno številko C(2009) 9320) (Besedilo velja za EGP)

2.12.2009   
            
            
               SL
            
            
               Uradni list Evropske unije
            
            
               L 315/22
            
         
      ODLOČBA KOMISIJE
   
   z dne 30. novembra 2009
   o spremembi Odločbe 2006/168/ES glede seznama skupin za zbiranje in pridobivanje zarodkov, odobrenih za uvoz govejih zarodkov v Skupnost
   (notificirano pod dokumentarno številko C(2009) 9320)
   (Besedilo velja za EGP)
   (2009/873/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda (1), ter zlasti člena 7(1) in člena 9(1)(b) Direktive,
   ob upoštevanju naslednjega:
   
               (1)
            
            
               Direktiva 89/556/EGS določa pogoje v zvezi z zdravjem živali, ki urejajo trgovanje znotraj Skupnosti s svežimi in zamrznjenimi zarodki domačega goveda in njihov uvoz iz tretjih držav.
            
         
               (2)
            
            
               Odločba Komisije 2006/168/ES z dne 4. januarja 2006 o uvedbi zahtev za zdravstveno varstvo živali in izdajanje veterinarskih spričeval za uvoz govejih zarodkov v Skupnost (2) določa, da lahko države članice odobrijo uvoz zarodkov domačega goveda, ki so jih v tretji državi iz Priloge I k navedeni odločbi zbrale ali pridobile odobrene skupine za zbiranje ali pridobivanje zarodkov iz Priloge k Odločbi Komisije 92/452/EGS z dne 30. julija 1992 o uvedbi seznamov odobrenih skupin za zbiranje govejih zarodkov in skupine za pridobivanje zarodkov v tretjih državah za izvoz v Skupnost (3).
            
         
               (3)
            
            
               Odločba Komisije 2008/155/ES z dne 14. februarja 2008 o uvedbi seznama skupin za zbiranje in skupin za proizvodnjo zarodkov v tretjih državah, odobrenih za uvoz govejih zarodkov v Skupnost (4), je razveljavila in nadomestila Odločbo Komisije 92/452/EGS. Odločba 2008/155/ES določa, da lahko države članice uvažajo zarodke iz tretjih držav le, če jih je zbrala, pripravila in skladiščila skupina za zbiranje in pridobivanje zarodkov iz Priloge k navedeni odločbi.
            
         
               (4)
            
            
               Direktiva Sveta 2008/73/ES z dne 15. julija 2008 o poenostavitvi postopkov za oblikovanje seznamov in objavljanje informacij na veterinarskem in zootehniškem področju ter o spremembi direktiv 64/432/EGS, 77/504/EGS, 88/407/EGS, 88/661/EGS, 89/361/EGS, 89/556/EGS, 90/426/EGS, 90/427/EGS, 90/428/EGS, 90/429/EGS, 90/539/EGS, 91/68/EGS, 91/496/EGS, 92/35/EGS, 92/65/EGS, 92/66/EGS, 92/119/EGS, 94/28/ES, 2000/75/ES, Odločbe 2000/258/ES ter direktiv 2001/89/ES, 2002/60/ES in 2005/94/ES (5) je spremenila Direktivo 89/556/EGS in uvedla poenostavljen postopek za oblikovanje in objavljanje seznama skupin za zbiranje in pridobivanje zarodkov v tretjih državah, odobrenih za uvoz govejih zarodkov v Skupnost. V skladu z navedenim novim postopkom, ki se bo uporabljal od 1. januarja 2010, Komisija ne bo več pristojna za oblikovanje seznama. Komisiji se le sporoči seznam skupin za zbiranje ali pridobivanje zarodkov, ki jih je pristojni organ tretje države odobril v skladu s pogoji iz Direktive 89/556/EGS in iz katerih se zarodki lahko pošljejo v Skupnost, Komisija pa ga da na voljo javnosti za namene obveščanja.
            
         
               (5)
            
            
               Zaradi novega postopka, uvedenega z Direktivo 2008/73/ES, se bo Odločba 2008/155/ES uporabljala le do 31. decembra 2009.
            
         
               (6)
            
            
               Odločbo 2006/168/ES je zato treba ustrezno spremeniti.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Člen 1 Odločbe 2006/168/ES se nadomesti z naslednjim:
   
      „Člen 1
      Splošni pogoji za uvoz zarodkov
      Države članice dovolijo uvoz zarodkov domačega goveda („zarodki“), ki jih v tretji državi iz Priloge I k tej odločbi zberejo ali pridobijo skupine za zbiranje ali pridobivanje zarodkov, odobrene v skladu s členom 8 Direktive 89/556/EGS.“
   
   Člen 2
   Ta odločba se uporablja od 1. januarja 2010.
   Člen 3
   Ta odločba je naslovljena na države članice.
   
      V Bruslju, 30. novembra 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 302, 19.10.1989, str. 1.
   
      (2)  UL L 57, 28.2.2006, str. 19.
   
      (3)  UL L 250, 29.8.1992, str. 40.
   
      (4)  UL L 50, 23.2.2008, str. 51.
   
      (5)  UL L 219, 14.8.2008, str. 40.